ΛΙΓΟ ΠΡΙΝ ΧΑΘΕΙΣ
ΒΑΣΙΣΜΕΝΟ ΣΤΟ ΜΥΘΙΣΤΟΡΗΜΑ ΤΗΣ ΛΟΡΑ ΝΤΕΪΒ
...επιβεβαιώθηκε στο Σίλικον Βάλεϊ
και περιγράφει ότι το λογισμικό Clear Slate
σχεδιάστηκε για να έχει μεγαλύτερο έλεγχο του δημοσίου προφίλ του ο χρήστης.
Ο CEO Έιβετ Τόμπσον είχε διαφημίσει πωλήσεις του Clear Slate
πριν την είσοδό τους στο χρηματιστήριο,
αλλά οι ερευνητές πρόσφατα καθόρισαν ότι το λογισμικό δεν ήταν λειτουργικό.
Οι τιμές των μετοχών έκαναν βουτιά...
Όουεν.
Όου.
...οι μέτοχοι θα χάσουν πάνω από μισό δις δολάρια.
Ξεράθηκες.
Εντελώς. Χρειάζομαι διακοπές.
Έλα μαζί μου στο Όστιν.
Δεν πάμε στο Τάος καλύτερα;
Έχω αιώνες να πάω στο Νέο Μεξικό.
Κι εγώ το ίδιο.
Απ' το κολέγιο.
Τι;
Μου θυμίζει μια περίεργη εποχή.
Το κολέγιο;
Το κολέγιο, μετά το κολέγιο.
Τώρα με φώτισες.
Περιλάμβανε...
σημαντική ποσότητα ψυχαγωγικών ναρκωτικών.
- Σίγουρα θέλω ν' ακούσω τις ιστορίες. - Όχι.
Πραγματικά, δεν είναι τόσο ενδιαφέρουσες.
Εντάξει, αλλά για την ιστορία...
δεν υπάρχουν και πολλά που θα μπορούσες να μου πεις γι' αυτό που ήσουν
που θα άλλαζαν οτιδήποτε.
Όχι μεταξύ μας.
Δόξα τω Θεώ.
Ο CEO της The Shop κατέβαλε την εγγύηση.
Ο Τόμπσον και η σύζυγός του, σούπερ μόντελ και γκουρού ευεξίας Μπελ Ουάτς-Τόμπσον,
επέστρεψαν στην έπαυλή τους,
όπου ο Τόμπσον θα παραμείνει σε κατ' οίκον κράτηση.
Ερευνώνται και αρκετοί άλλοι ανώτεροι υπάλληλοι στη The Shop
και νέα εντάλματ...
Γεια, εδώ Καρλ. Αφήστε μήνυμα.
Γεια, εγώ είμαι πάλι.
Ακόμη δεν έχω νέα του Όουεν.
Εμφανίστηκε στο σπίτι μου ένας ομοσπονδιακός αστυνόμος.
Νομίζω πως πρέπει οπωσδήποτε να μιλήσω μ' έναν δικηγόρο.
Μπορείς να με πάρεις, σε παρακαλώ;
ΜΠΑΜΠΑ, ΤΙ ΓΙΝΕΤΑΙ;
ΠΟΥ ΕΙΣΑΙ; ΦΟΒΑΜΑΙ. ΣΕ ΠΑΡΑΚΑΛΩ, ΤΗΛΕΦΩΝΗΣΕ ΜΟΥ.
ΜΠΟΜΠΙ: ΓΥΡΙΣΕ ΤΕΛΙΚΑ;
Πρέπει να πηγαίνουμε.
- Μπέιλι. - Ήρθε κανείς από δω;
Νόμιζα πως σ' άκουσα να μιλάς με κάποιον έξω.
Έβγαλα την ανακύκλωση και πέτυχα την κυρία Χαν.
Η ΛΙΝ*ΟΥΙΛ ΣΑΣ ΤΑΓΚΑΡΕ
ΣΥΝΕΛΗΦΘΗ Ο ΤΟΜΠΣΟΝ, CEO ΤΗΣ THE SHOP!
ΕΧΕΙΣ ΚΑΤΙ ΝΑ ΠΕΙΣ ΓΙ' ΑΥΤΟ;
Θέλεις να συζητήσουμε κάτι;
Όχι.
- Τι κοιτάς; - Τίποτα.
Συγγνώμη!
- Τι κάνεις; - Συγγνώμη.
Θα είμαι εδώ μετά την τελευταία ώρα.
Θεέ μου.
ΛΙΝ*ΟΥΙΛ: ΤΟ ΕΙΔΕΣ ΑΥΤΟ; ΙΣΧΥΕΙ;
ΕΝΟΧΟΣ @ΜΠΕΪΛΙ-ΟΛΙΒΙΑ-ΜΑΪΚΛΣ
- Ρώτα τη. - Αυτή είναι.
- Γεια σου, Τζέι. - Γεια σου. Πώς τα πας;
Βρήκα έναν ομοσπονδιακό αστυνόμο στην πόρτα μου
και θα μας σκότωνα στον δρόμο, γιατί νόμιζα ότι με παρακολουθούσαν.
Στάσου. Ανάγκασες την Μπέιλι να πάει στο σχολείο;
- Τι εναλλακτική είχα; - Να μην την αναγκάσεις να πάει.
Καλύτερα απ' το να είναι σπίτι βλέποντας τον πανικό στο ίντερνετ.
Η Μαξ είναι;
- Γεια. - Γεια.
Πολύ θετική. Δεν την κατάλαβα.
Μίλησα με την πηγή μου στην εισαγγελία, Χαν.
- Ο Όουεν είναι μάρτυρας κλειδί. - Τι θα πει αυτό;
Ότι θέλουν να του μιλήσουν.
Κι αν δεν τον βρουν σύντομα, θα τον κάνουν αντικείμενο της έρευνας.
Δεν μου το κάνεις πιο λιανά;
Την έχει βάψει, Χαν.
Σ' έβγαλα απ' την ανοιχτή ακρόαση.
- Δεν το πιστεύω αυτό. - Το ξέρω.
Έχω τον υπολογιστή του μαζί.
Είμαι έτοιμη να ψάξω τα email του.
Πώς πάει με την Μπέιλι;
Άσχημα, Τζουλς. Άσχημα πάει.
Χριστέ μου. Πώς γίνεται να εξαφανιστεί έτσι; Τι σκατά σκέφτεται;
- Θα έχεις νέα του σήμερα, είμαι σίγουρη. - Σοβαρά;
Δεν ρωτάς και τη Μαξ πόσο σίγουρη είναι;
Φτάνω στο ατελιέ μου. Θα σε πάρω αργότερα.
ΣΥΝΘΗΜΑΤΙΚΟ
Εντάξει.
- ΠΙΟ ΠΡΟΣΦΑΤΗ ΔΙΑΘΗΚΗ. - DOC
Η διαθήκη του.
ΤΟ ΕΓΓΡΑΦΟ ΠΡΟΣΤΑΤΕΥΕΤΑΙ ΜΕ ΣΥΝΘΗΜΑΤΙΚΟ
ΕΣΦΑΛΜΕΝΟ
ΞΕΧΑΣΑΤΕ ΤΟ ΣΥΝΘΗΜΑΤΙΚΟ;
ΣΤΟΙΧΕΙΟ: ΓΕΝΕΘΛΙΑ ΜΠΕΪΛΙ
Γαμώτο. Μόλις τα έβαλα.
Φεβρουάριος 18, 2007.
ΕΣΦΑΛΜΕΝΟ ΡΩΤΑ Λ. ΠΟΛ
"Λ. Πολ";
Έχει κάτι ενδιαφέρον;
Πράκτορας Ναόμι Γου. Κι ο πράκτορας Ο'Μάκι.
- Δεν είναι καλή ώρα. - Είμαι σίγουρη.
Ξέρετε πού είναι ο άντρας σας;
Όχι, βασικά. Εσείς;
Ο υπολογιστής του;
Αν ναι, οποιοδήποτε έργο είναι στη δικαιοδοσία μας.
Δεν χρειάζεστε ένταλμα;
Σας ευχαριστώ.
Μπορείτε να πηγαίνετε.
Θα βοηθούσε αν μας μιλούσατε. Κάποιος πρέπει να σκεφτεί την Μπέιλι.
Ορίστε;
Απλώς υποδεικνύει πως αν ο σύζυγός σας δεν επιστρέψει στο επόμενο 24ωρο,
ίσως αναμιχθεί το κράτος.
Μόλις τα είπα με τον ομοσπονδιακό. Γιατί δεν μιλάτε μαζί του;
Μιλήσατε με ομοσπονδιακό;
Ήρθε στην πόρτα μου το πρωί. Ναι.
Ήρθε στο σπίτι σας; Πώς τον έλεγαν;
Γκρέιντι. Γκρέιντι Μπράντφορντ.
Στο μέλλον, ίσως πρέπει να προσέχετε με ποιον μιλάτε γι' αυτό.
Εξαιρετική συμβουλή.
Αν θέλετε να μου μιλήσετε περαιτέρω, πάρτε τον δικηγόρο μου Καρλ Στραμβάσερ.
Έχει γραφείο στο Μάριν.
Κι αν θέλετε οποιοδήποτε είδος βοήθειας από μένα, μην ανακατεύετε την Μπέιλι.
Έλα, Καρλ. Δεν ξέρω γιατί δεν παίρνεις.
Τώρα με απειλεί το FBI.
Θα έρθω από κει.
- Καρλ. - Χαν, είναι κακή στιγμή.
- Στάσου. Πήρες τα μηνύματά μου; - Ναι. Συγγνώμη.
Θα σε πάρω αργότερα, έτσι;
Περίμενε. Θέλω τη βοήθειά σου!
Το FBI με παρενοχλεί. Απείλησαν την Μπέιλι.
Χρειάζομαι συμβουλή. Χρειάζομαι...
Καρλ;
Θεέ μου. Ξέχασα το πάρτι. Συγγνώμη.
Βέβαια το ξέχασες.
Μωρό μου, πάρ' την εσύ λίγο. Θέλω να τα πω λίγο με τη Χάνα.
Όχι... Ευχαριστώ, αλλά χρειάζομαι τον Καρλ. Χρειάζομαι...
Έχεις μεγάλο θράσος που ήρθες εδώ.
Τι;
Ο Όουεν είπε στον Καρλ ότι το χρηματιστήριο ήταν σίγουρο.
Ξέχασε ν' αναφέρει ότι είναι γαμω-σχήμα Πόνζι.
Επενδύσατε στη The Shop;
Μόνο σχεδόν όλες τις οικονομίες μιας ζωής.
Ποιος το κάνει αυτό σε φίλους;
- Ο Όουεν δεν θα το έκανε αυτό. - Έλεος.
Πραγματικά περιμένεις να πιστέψω πως δεν σου είπε τίποτα;
Πάτι, έχω να μιλήσω με τον Όουεν 24 ώρες.
Δεν έχω ιδέα τι έγινε στην εταιρεία.
Η μητέρα μου λέει ότι κάθε γάμος έχει έναν ψεύτη κι έναν χαζό,
και καλύτερα να 'σαι το ένα για να μη γίνεις το άλλο.
Αν δεν είσαι εσύ η ψεύτρα, τότε λυπάμαι πραγματικά.
Μα και πάλι πρέπει να βρεις αλλού βοήθεια.
Κι όταν μιλήσεις με τον Όουεν,
να του πεις να πάει να γαμηθεί.
...The Shop. Ο μπαμπάς της δουλεύει εκεί.
Η Μπέιλι είναι;
Τη λυπάμαι.
Μπέιλς!
Είναι καλή μέρα για πικνίκ.
ΤΖΕΪΚ ΝΤΕΪΒΙΣ
Δεν έχεις πει πολλά για τον Τζέικ.
- Ο Τζέικ είναι απλώς ο Τζέικ. - Ακριβώς αυτό εννοώ.
Είναι δικηγόρος. Πολύ επιτυχημένος.
Φάση κυρίαρχος του κόσμου. Θα τον μισούσες.
Ειλικρινά, ετοιμαζόμουν να σε ρωτήσω για τους "πιθανούς" σου.
Ποιους;
Μια έκφραση της Μπέιλι για πρώην γκόμενους.
Τους πιθανούς.
Θες να μιλήσουμε για τους πρώην μου;
Εντάξει.
Θέλω να στείλω ένα ουίσκι στους πρώην σου, επειδή τα έκαναν μαντάρα
και τελικά είμαι εγώ μαζί σου εδώ.
Αν είναι να κάνουμε τέτοια κουβέντα, ας ξεκινήσουμε απ' τη μαμά της Μπέιλι.
Σου είπα για την Ολίβια.
Μου είπες ότι πέθανε όταν ήταν μικρή η Μπέιλι, αλλά τίποτα παραπάνω.
Σκοτώθηκε σε αυτοκινητικό.
Τροχαίο με εγκατάλειψη. Η Μπέιλι ήταν τεσσάρων.
Δεν θυμάται και πολλά για εκείνη,
για οτιδήποτε συνέβη τότε,
κι αυτό, σε γενικές γραμμές, θεωρώ πως είναι το καλύτερο.
Μα δεν ξέρω. Δεν ξέρω.
Ίσως να μην είναι.
Λυπάμαι.
Είναι ό,τι χειρότερο μου συνέβη ποτέ.
Μα τώρα θεωρώ...
πως ίσως δεν είναι το μόνο πράγμα.
- Χάνα; - Γεια σου, Τζέικ.
Τι τρέχει;
Γιατί να τρέχει κάτι;
Καταρχάς, δεν έχω νέα σου από τότε που αρραβωνιάστηκες.
Άρα, είτε χρειάζεσαι δικηγόρο ή παίρνεις διαζύγιο.
Χρειάζομαι δικηγόρο, Τζέικ.
Τι συμβαίνει;
Ο άντρας μου έχει μπλέξει.
Έχει μπλέξει και παίρνεις εμένα;
- Δεν θα το απολαύσω αυτό, αλλά... - Τζέικ.
Προσδιόρισε το μπλέξιμο.
- Είναι αρχιμηχανικός στη The Shop. - Τι;
Γαμώτο, ρε Χαν.
Εμφανίζονται διάφοροι για να με ανακρίνουν.
Δύο πράκτορες του FBI μόλις έφυγαν απ' το ατελιέ μου.
Το πρωί βρήκα έναν ομοσπονδιακό αστυνόμο έξω απ' την πόρτα μου.
Λογικό για το FBI, και σύντομα θα έρθει κι η Επιτροπή Κεφαλαιαγοράς.
Η δικαστική αστυνομία, όμως; Είναι κάπως παράξενο.
Έτσι είπε κι η πράκτορας Γου.
Οι τεχνολογικές απάτες δεν είναι στη δικαιοδοσία των ομοσπονδιακών.
Εκτός αν έχεις να κάνεις με φυγά.
Μάλιστα.
Χαν;
Δεν έχω νέα του Όουεν εδώ και 24 ώρες.
Μένουμε εδώ μέχρι να έχω νέα του;
Θα φύγω όταν φύγεις.
Μπόμπι!
- Μόλις έμαθα για το Ντουκ. Συγχαρητήρια! - Ευχαριστώ, κόουτς.
Πολύ χαίρομαι, φιλαράκο. Το κέρδισες.
Τα λέμε στην προπόνηση. Αν δεν μας προλάβει η βροχή.
Μπήκες στο Ντουκ;
Ναι. Μου πρότειναν πλήρη υποτροφία.
Αυτό είναι φοβερό.
Ξέρω ότι το Στάνφορντ θα προτείνει το ίδιο, αλλά...
Κάτσε. Δεν δέχτηκες τη θέση;
Μπέιλι...
Θα πας να σπουδάσεις 5.000 χλμ. μακριά κι ούτε καν μου το είπες.
Δεν ήταν σίγουρο το Στάνφορντ και το Ντουκ με πίεζε.
Θα σου το έλεγα, αλλά έγινε αυτό με τον μπαμπά σου.
Μπέιλι! Συγγνώμη! Μπέιλι!
Μα να το σκάσει; Ξέρεις ότι αυτό δεν δείχνει πολύ καλό.
Όχι, ξέρω πώς δείχνει. Απλώς...
Δυσκολεύομαι να πιστέψω ότι εμπλέκεται ο Όουεν, Τζέικ.
Ναι, γιατί αυτοί που το σκάνε δεν είναι εκείνοι που εμπλέκονται σε έγκλημα.
- Δεν κόβεις το τουπέ του Χάρβαρντ; - Τα γεγονότα είναι γεγονότα.
Σου λέω ότι δεν είναι τέτοιος άνθρωπος ο Όουεν.
Άκου, Χαν. Δεν θέλω ν' ακουστώ κόπανος, αλλά...
Πότε σ' έχει εμποδίσει;
- Ακούγεσαι όπως κάθε σύζυγος... - Ορίστε;
της οποίας ο άντρας κατηγορείται για οικονομικό έγκλημα.
Σου φαίνομαι για κάθε σύζυγος;
Όχι, αλλά έχω εκπροσωπήσει πολλά τέτοια άτομα.
Οι άνθρωποι δεν το σκάνε χωρίς λόγο, Χάνα.
Σε παρακαλώ, μπορείς να προσπαθήσεις να το σκεφτείς διαφορετικά;
- Διαφορετικά πώς; - Δεν ξέρω. Απλώς...
Ακόμη και να μπορούσα να χωνέψω ότι το έσκασε για ν' αποφύγει τη φυλακή...
Αγαπάει την κόρη του.
Θα έκανε τα πάντα για εκείνη.
Ναι, ωραίο τρόπο βρήκε να το δείξει.
- Χαίρομαι που πήρα. - Περίμενε.
Σταμάτα.
Θέλω να βοηθήσω.
Ξέρω έναν πολύ καλό ιδιωτικό ερευνητή.
Θες να τον βάλω να το ψάξει να δούμε τι θα βρει;
Ναι. Υποθέτω πως ναι.
Χάνα;
Μπαμπά;
Γαμώτο!
Τι κάνεις εδώ; Γιατί δεν είσαι στο σχολείο;
- Έφυγα νωρίτερα. Δεν έχει σημασία. - Έχει.
- Δεν είναι ασφαλές να... - Κάποιος μπήκε στο σπίτι!
- Είσαι σίγουρη; - Δεν έμεινα για να δω.
Σίγουρα, πάντως, άκουσα κάποιον, και το παράθυρο στο σαλόνι ήταν ορθάνοιχτο.
Δεν ξαναπάω σχολείο! Ήταν σκέτος εφιάλτης.
Ποιον παίρνεις;
Θέλω να καταγγείλω μια διάρρηξη.
Εντάξει το σπίτι.
Είστε σίγουρη ότι δεν αφήσατε το παράθυρο ανοιχτό;
- Απόλυτα. - Εγώ δεν βλέπω σημάδια διάρρηξης.
Ήμουν εκεί. Άκουσα κάποιον. Ορίστε ένα σημάδι.
Είμαστε λίγο εκνευρισμένες, υπαστυνόμε.
Το καταλαβαίνω μ' όλα όσα συμβαίνουν.
- Ευχαριστούμε για τη βοήθεια. - Μάλιστα, κυρία.
Πάμε.
Όλα καλά. Είμαστε εντάξει.
Δεν λείπει τίποτα.
- Τότε, τι ήθελαν εδώ; - Δεν έχω ιδέα.
Θέλεις κανένα σάντουιτς με ψητό τυρί;
Οτιδήποτε.
Μείνε εδώ.
Ποιος είναι;
Πεπερόνι, έξτρα τυρί.
Γεια.
- Έλα δω. - Ευχαριστώ που ήρθατε.
Φυσικά.
- Γεια σου, μικρούλα. - Γεια.
Γεια.
Να μοιραστούμε την πίτσα
ή ορμάμε κατευθείαν στην καρύδα με αλμυρή καραμέλα;
Φέρνω τα κουτάλια.
Ναι. Έλα έξω, εντάξει;
Χαν, τι μαθαίνω για επίσκεψη απ' τη δικαστική αστυνομία;
Πολύ ασυνήθιστο.
Συνήθως δεν ασχολούνται με το οικονομικό έγκλημα.
Να συζητήσουμε κάτι άλλο;
Απλώς προσπαθώ να βοηθήσω.
Εμένα μου φαίνεται ότι ψάχνεις άρθρο.
Αν προσπαθούσα να βρω άρθρο,
θα είχα στήσει ενέδρα στον Όουεν χθες το πρωί, όπως ήθελε ο αρχισυντάκτης.
Συγγνώμη.
Απλώς... Δεν μπορώ να πιστέψω ότι δεν έχω νέα του.
Το περισσότερο που δεν έχουμε μιλήσει μετά τη γνωριμία μας.
Δεν ξέρω αν σου είπε για τη μητέρα μου η Τζουλς.
- Όχι πολλά. - Ναι.
Ας πούμε ότι έχω οργανώσει τη ζωή μου ώστε να μη μου διαφεύγουν πράγματα.
Έτσι νόμιζα.
Ξέρεις πόσες ιστορίες ήταν μπροστά στα μάτια μου μήνες ολόκληρους;
Δεν είναι το ίδιο.
Πάντα υπάρχουν σκιές που δεν βλέπουμε.
Δηλαδή, θεωρείς ότι ακούγομαι ανόητη αν πω ότι πρέπει να συμβαίνει κάτι άλλο;
Κάποια εξήγηση υπάρχει.
Εγώ λέω να ξεκινήσουμε από σήμερα και να πάμε προς τα πίσω.
Έφαγα ένα τεράστιο κομμάτι καραμέλα.
Πενικιλίνη για την ψυχή.
Για την κοτόσουπα δεν το λένε;
Όχι, σίγουρα για το παγωτό.
Είσαι καλά;
Ο Μπόμπι θα πάει στο Ντουκ.
Τι απέγινε το Στάνφορντ;
Δεν ξέρω. Το Ντουκ τού πρόσφερε πλήρη υποτροφία, οπότε...
Μάλιστα. Δεν έχει τόσο χάλια πτήσεις.
Σιγά μη μ' αφήνει ο μπαμπάς.
Μπορεί να σ' αφήνει.
Του είπα ότι ήθελα να φύγω διήμερο με τον Μπόμπι και τους δικούς του.
Σάλταρε.
Κλασική φάση μπαμπά.
Μα ήταν πολύ περίεργος. Ήταν...
Ήταν σαν να...
φοβόταν.
Να φοβόταν να φύγω τόσο μακριά.
Θυμίζει τον μπαμπά σου.
Σωστά.
Πώς εξηγούνται όλα αυτά, τότε;
Από πού να ξεκινήσω για σήμερα;
Ο αστυνόμος. Τι θέλει;
Αν ο Όουεν είναι φυγάς...
Φυσικά, αλλά το FBI θα ήταν εκείνο που θα ζητούσε παρέμβαση των ομοσπονδιακών
για να τον εντοπίσουν.
Το FBI δεν είχε ιδέα τι δουλειά είχε εδώ ο Γκρέιντι Μπράντφορντ.
Φάνηκαν να εκπλήσσονται πραγματικά.
Αυτός ο Γκρέιντι, σου έδειξε διαπιστευτήρια ή οτιδήποτε άλλο;
Το σήμα του.
Ο καθένας φτιάχνει ένα ψευτοσήμα. Δεν σου έδειξε κάτι με τη φωτογραφία του;
Όχι.
- Και... - Τι;
Τον αριθμό του, δεν μου τον έδωσε σε επίσημη κάρτα.
Τον έγραψε σε μια χαρτοπετσέτα.
Περίεργο αυτό. Την έχεις;
Η The Shop είχε συνεργασία με το Όστιν;
Όχι, απ' όσο ξέρω. Γιατί;
ΓΚΡΕΪΝΤΙ ΜΠΡΑΝΤΦΟΡΝΤ
Είμαι σίγουρη ότι το 512 είναι κωδικός του Όστιν.
Σου λέει κάτι;
Έλα μαζί μου στο Όστιν.
Στο Όστιν;
Έχει ένα συνέδριο τορναδόρων.
Πρέπει να πας;
Τι είναι;
Ίσως δεν σημαίνει τίποτα, αλλά...
ΚΑΡΛ - ΜΠΟΡΕΙΣ ΤΩΡΑ; ΣΤΗΝ ΑΠΟΒΑΘΡΑ ΒΑΝ ΝΤΑΜ;
Θα προσέχετε την Μπέιλι για λίγο;
Φυσικά.
Μην ανοίξετε σε κανέναν.
Γεια.
Δεν έχω πολλή ώρα.
Η Πάτι κοιμίζει τη Σούζι. Είπα ότι βγαίνω για τρέξιμο.
Νιώθω άσχημα για ό,τι έγινε νωρίτερα.
Πρέπει να ξέρεις ότι εγώ δεν...
Εμείς δεν...
Δεν επενδύσατε στη The Shop;
Τι έγιναν τα λεφτά, Καρλ;
Δεν σου είπε ο Όουεν για το φιλαράκι τον Λάινους στην Κόστα Ρίκα;
Ξέρω τα πάντα για τον Λάινους στην Κόστα Ρίκα και τα στοιχήματά του.
- Νόμιζα ότι τα 'χες κόψει αυτά. - Ναι, τα είχα κόψει. Και μετά...
ξανακύλησα.
Κι η Πάτι είναι πολύ στρεσαρισμένη τελευταία.
Και της είπες ότι επένδυσες στη The Shop.
Ήξερε ότι είχα βάλει χέρι στις οικονομίες. Κάτι έπρεπε να της πω.
Δεν είχα ιδέα ότι είχε θέμα η The Shop. Ο Όουεν δεν είπε λέξη.
Μην την αφήνεις να πιστεύει ότι χάσατε τα λεφτά εξαιτίας του Όουεν.
Αν ξέσπασε έτσι σ' εμένα, ποιος ξέρει τι λέει στους άλλους;
Ναι, το ξέρω. Θα της το πω.
Κοίτα, δεν ξέρω αν βοηθά αυτό.
Ούτε εγώ το καταλαβαίνω.
Δεν είναι ο άνθρωπος που ξέρω.
Μήπως ο Όουεν...
Σου είπε ποτέ αν είχε μείνει στο Όστιν;
Του Τέξας; Όχι, γιατί;
Ο αστυνόμος που ήρθε στο σπίτι, νομίζω έχει έδρα εκεί.
Βασικά...
Ναι, αλλά ήταν μια φορά, βασικά,
που είχαμε πάει στο Φίλμορ και συνειδητοποιήσαμε
πως ίσως είχαμε πάει στην ίδια συναυλία του Τζον Λι Χούκερ στο Αντόνς.
Δεν καταλαβαίνω.
Είναι ένα κλαμπ στο Όστιν.
- Δηλαδή, έχει πάει; - Όχι, αυτό είναι το θέμα.
Στην επιστροφή, ο Όουεν είπε ότι ήταν πολύ μπερδεμένος.
Επέμενε ότι δεν είχε πάει ποτέ στο Αντόνς και στο Όστιν.
Το θυμάμαι μόνο επειδή ήταν περίεργο, έτσι;
Και τι έγινε;
Γαμώτο. Λοιπόν, φεύγω.
Ναι. Εντάξει.
- Θα το τακτοποιήσω, έτσι; Με την Πάτι. - Σ' ευχαριστώ.
ΔΙΚΑΣΤΙΚΗ ΑΣΤΥΝΟΜΙΑ ΗΠΑ ΟΣΤΙΝ, ΤΕΞΑΣ
Δικαστική Αστυνομία. Παρακαλώ;
Έχετε κάποιον πράκτορα Μπράντφορντ;
Σας συνδέω με το γραφείο του. Περιμένετε.
Μπέιλι.
- Μπορώ να κάτσω; - Φυσικά.
Σκεφτόμουν το σημείωμα που σου άφησε ο μπαμπάς σου.
Τι εννοούσε όταν έλεγε "Ξέρεις τι έχει σημασία σχετικά μ' εμένα".
Ναι, ξέρω. Ο πατέρας μου μ' αγαπάει. Το τόνισες.
Όχι, νομίζω πως ίσως έκανα λάθος.
Ίσως εννοούσε κάτι άλλο.
Σαν τι;
Μπέιλι, μήπως μείνατε καθόλου με τον μπαμπά σου στο Όστιν;
Του Τέξας;
Τελείως άσχετο. Γιατί;
Όντως ήρθε κάποιος το πρωί.
Ένας αστυνόμος.
Για να συλλάβει τον μπαμπά;
Όχι. Αυτό είναι το θέμα. Δεν νομίζω.
Δεν ξέρω τι έκανε εδώ.
Κι έχει έδρα το Όστιν.
Τι σχέση θα είχε αυτό με τον μπαμπά μου;
Αυτό προσπαθώ να καταλάβω.
Νομίζω...
Νομίζω ότι πήγαμε σ' έναν αγώνα φούτμπολ στο Τέξας μια φορά.
Ίσως να 'ταν στο Όστιν.
Δεν θυμάμαι τον πατέρα σου να βλέπει ποτέ αγώνα φούτμπολ.
Ναι, ξέρω, είναι παράξενο, έτσι;
Μα έχω μια ιδιαίτερη ανάμνηση όπου είμαι σ' έναν αγώνα μαζί του
κι ολόκληρο το στάδιο ήταν ένα σκούρο πορτοκαλί.
Νομίζω ότι είχαμε πάει να δούμε συγγενείς ή κάτι τέτοιο.
- Στο Όστιν; Έχετε συγγενείς στο Όστιν; - Όχι.
Δεν ξέρω.
Ίσως ήταν απλώς φίλοι.
- Πάνε άπειρα χρόνια, οπότε... - Μα είσαι σίγουρη ότι ήταν στο Τέξας;
Όχι, δεν είμαι σίγουρη, Χάνα. Όσο σίγουρη δεν μπορείς να είσαι.
ΜΠΟΜΠΙ
- Έγινε κάτι με τον Μπόμπι; - Μπορώ να μείνω μόνη μου, σε παρακαλώ;
- Μπέιλι... - Άσε με ήσυχη.
Έλα. Ακόμη περιμένω νέα απ' τον δικό μου.
Ναι, μόνο μια γρήγορη ερώτηση.
- Παρακολουθείς κολεγιακό φούτμπολ, έτσι; - Ναι.
Τι ξέρεις να μου πεις για το στάδιο φούτμπολ του Όστιν;
Ότι δεν το λένε έτσι.
Ξέρεις τι χρώμα είναι;
Τα χρώματα της ομάδας; Είναι λευκό και σκούρο πορτοκαλί.
Σίγουρα πορτοκαλί;
Δεν υποστηρίζω το Πανεπιστήμιο του Τέξας, αν ρωτάς αυτό, αλλά ναι.
Το στάδιο, οι τελικές ζώνες, οι στολές.
Γιατί; Τι τρέχει;
Απλώς, ο Όουεν είχε κάτι παράξενο με το Όστιν.
Κι η Μπέιλι νομίζει ότι θυμάται να έχουν πάει σ' έναν αγώνα εκεί.
Σίγουρα πολλά πράγματα θα φαίνονται περίεργα εκ των υστέρων.
Πίστεψέ με, όμως, αυτό κάνει ο κόσμος.
Πιθανώς είναι απλώς...
Ο Μπράντφορντ είναι απ' το Όστιν.
- Ποιος; - Ο αστυνόμος που ήρθε εδώ.
Πήρα στο γραφείο του.
Είναι η Δικαστική Αστυνομία Δυτικής Περιφέρειας Τέξας.
Στο Όστιν είναι.
Μάλιστα.
Το FBI δεν ήξερε για τον Γκρέιντι.
Κι αν δεν σχετίζονται;
Είπες ότι κανείς δεν το σκάει χωρίς λόγο.
Κι αν ο Όουεν ξεφεύγει από κάτι άλλο;
Ναι, εντάξει. Κοίτα, γι' αυτό είναι ο ερευνητής.
Θα τα ψάξει όλα αυτά.
Θα μας δώσει απαντήσεις.
Ναι, όταν σε πάρει.
- Θα με πάρει. Σύντομα. - Εντάξει.
Άκουσέ με, Χάνα.
Πρέπει να περιμένεις.
Ό,τι κι αν συμβαίνει, δεν θα μπλέξεις, εντάξει;
- Ναι. - Χάνα;
Ευχαριστώ, Τζέικ. Κατάλαβα. Πες μου όταν μάθεις.
Μην αρχίσεις. Μια γουλιά ήπια.
Δεν με νοιάζει για το κρασί, κι έχεις δίκιο.
Δεν θα πας σχολείο αύριο.
- Όχι; - Όχι.
Έχω ένα άλλο σχέδιο.
Λυπάμαι για την καθυστέρηση, αλλά πήραμε πάλι άδεια να φύγουμε.
Μαθαίνω ότι ο καιρός είναι αίθριος μόλις πιάσουμε το ύψος πλεύσης.
Οι αεροσυνοδοί στις θέσεις τους, παρακαλώ.
Απογειωνόμαστε.
Θα είστε στο Όστιν πριν το καταλάβετε.
Υποτιτλισμός: Εύα Τανταλίδου